انٹر سروسز انٹلیجنس

محکمۂ بین الخدماتی استخبارات جسے انگریزی میں ڈائریکٹوریٹ آف انٹر سروسز انٹلیجنس یا مختصراً انٹر سروسز انٹلیجنس (Inter-Services Intelligence) اور آئی ایس آئی (ISI) کہاجاتا ہے۔ پاکستان کا سب سے بڑا مایہ ناز خفیہ ادارہ ہے۔ جو ملکی مفادات کی حفاظت اور دشمن ایجنٹوں کی تخریبی کارروائیوں کا قبل از وقت پتا چلا کر انہیں ختم کرنے کے لیے بنائی گئی ہے۔ اس سے پہلے انٹیلیجنس بیورو ‎(I.B)‎ اور  پاکستانی ملٹری انٹیلیجنس ‎(M.I)‎ کا قیام عمل میں آیا تھا۔ لیکن بعد میں اس کا قیام عمل میں آیا۔

تاریخ 

1947ء میں آزادی حاصل کرنے کے بعد دو نئی انٹیلیجنس ایجنسیوں انٹیلیجنس بیورو اور ملٹری انٹیلیجنس کا قیام عمل میں آیا لیکن خفیہ اطلاعات کا تینوں مسلح افواج سے تبادلہ کرنے میں ملٹری انٹیلیجنس کی کمزوری کی وجہ سے I.S.I کا قیام عمل میں لایا گیا۔
1948ء میں ایک آسٹریلوی نژاد برطانوی فوجی افسر میجر جنرل رابرٹ کا‎ؤ‎تھم‎ (جو اس وقت پاکستانی فوج میں ڈپٹی چیف آف اسٹاف تھے) نے I.S.I قائم کی۔ اس وقت آئی ایس آئی میں تینوں مسلح افواج سے افسران شامل کیے گئے .

تنظیم 

14 جولائی 1948ء میں لیفٹیننٹ کرنل شاہد حمید جنہیں بعد میں دو ستارہ میجر جنرل بنایا گیا۔ پھر میجر جنرل (ریٹائرڈ)سکندر مرزا (جو اس وقت ڈیفنس سیکرٹری تھے) نے انہیں ملٹری انٹیلیجنس کا ڈائریکٹر بنا دیا۔ پھر انہیں آئی ایس آئی کی تنظیم کرنے کو کہا گیا۔ اور انہوں نے یہ کام میجر جنرل رابرٹ کاتھوم (جو اس وقت ڈپٹی چیف آف اسٹاف تھے) کی مدد سے کیا۔ تینوں مسلح افواج سے افسران لیے گئے۔اور پبلک سروس کمیشن کے ذریعے سویلین بھی بھرتی کیے گئے۔ میجر جنرل کاتھوم 1950-59 تک I.S.I کے ڈائریکٹر جنرل رہے . I.S.I کا ہیڈکوارٹر اسلام آباد میں واقع ہے۔ اس کا سربراہ حاضر سروس لیفٹیننٹ جنرل ہوتا ہے۔ اس کے ماتحت مزید 3 ڈپٹی ڈائریکٹر جنرلز کام کرتے ہیں۔آئی ایس آئی کے موجودہ سربراہ ندیم احمد انجم ہیں۔

بھارتی خفیہ ایجنسی را آئی ایس آئی کی دیرینہ مخالف ہے۔ لیکن فتح اکثر آئی ایس آئی کی ہی ہوئی ہے۔ آئی ایس آئی نے بھارتی فوجی حملوں اور خفیہ فوجی مشقوں کی فائلز اندرا گاندھی کی میز پر پہنچنے سے پہلے ہی اڑا لی تھیں۔ یوں بھارتیوں کے حملے سے پہلے ہی پاکستانی فوج ہوشیار ہو گئی اور مورچہ بندی کر لی۔ جس پر بھارتی فوج پیچھے ہٹ گئی۔

الزامات
بہت سے تجزیہ کاروں (خاص طور پر ہندوستانی اور امریکیوں) کا خیال ہے کہ آئی ایس آئی عسکریت پسند گروہوں کو مدد فراہم کرتی ہے ، حالانکہ دوسرے تجزیہ کاروں کے مطابق ، یہ الزامات ثبوتوں کے ساتھ بے بنیاد ہیں۔

مزید دیکھیے 
 بین الخدماتی تعلقات عامہ (Inter Services Public Relations)
 عسکری استخبارات پاکستان (Military Intelligence of Pakistan)
 را (RAW)
 طالبان (Taliban)

1948ء میں قائم ہونے والے حکومتی شعبے
آئی ایس آئی
افواج پاکستان
پاکستان میں 1948ء کی تاسیسات
پاکستان میں 1949ء کی تاسیسات
پاکستانی محکمات استخبارات
پاکستانی وفاقی محکمے اور وکالات
ویکی ڈیٹا سے مطابقت رکھنے والی مختصر تفصیل